**Ministru kabineta rīkojuma projekta “****Par pamatbudžeta programmas “Ekonomikas attīstības programma” finanšu līdzekļu izmantošanu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Izstrādātā Ministru kabineta rīkojuma projekta mērķis ir atbalstīt finanšu līdzekļu izlietojumu 2019.gadā no Ekonomikas ministrijas budžeta programmas 33.00.00 “Ekonomikas attīstības programma”:- 1 020 000 *euro* apmērā, lai nodrošinātu nepieciešamo finansējumu mājokļa programmas nepārtrauktai īstenošanai;- 150 000 *euro* apmērā, lai nodrošinātu nepieciešamo finansējumu Ķīnas - Centrālās un Austrumeiropas valstu tūrisma foruma organizēšanai; - 5 000 *euro* apmērā, lai nodrošinātu dalības apmaksu Ekonomiskās sadarbības un attīstības organizācijas Tūrisma komitejas paredzētā pētījuma veikšanā. Ministru kabineta rīkojuma projekts stājas spēkā līdz ar tā pieņemšanu.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts (turpmāk – rīkojuma projekts) izstrādāts, pamatojoties uz:1. Likuma “Par valsts budžetu 2019.gadam” 30.panta pirmo daļu, kas nosaka ka Ekonomikas ministrijas (turpmāk – EM) budžeta programmā 33.00.00 “Ekonomikas attīstības programma” ieskaitītie līdzekļi izmantojami atbalsta pasākumiem Latvijas uzņēmējiem jaunu eksporta tirgu apguvē un eksporta palielināšanā uz prioritāriem mērķa tirgiem, **tūrisma attīstības pasākumiem**, investīciju veicināšanai, reemigrācijas atbalsta pasākumu un **mājokļa programmas finansēšanai**, kā arī citiem darba vietu radīšanas un ģimeņu atbalsta pasākumiem un sistēmas administrēšanas izmaksu segšanai.2. Ministru kabineta 2015.gada 9.jūnija noteikumu Nr.284 “Valsts pamatbudžeta programmas "Ekonomikas attīstības programma" finanšu līdzekļu izmantošanas kārtība” 3.punkts.3. Ministru kabineta 2018.gada 20.februāra noteikumi Nr.95 “Noteikumi par valsts palīdzību dzīvojamās telpas iegādei vai būvniecībai”.Rīkojuma projekts ir nepieciešams arī, lai nodrošinātu Centrāleiropas un Austrumeiropas (turpmāk – CAE) valstu un Ķīnas sadarbības formāta ietvaros uzņemtās Latvijas starptautiskās saistības, kas izriet no 2018.gada 7.jūlija Sofijas vadlīnijām sadarbībai starp Ķīnu un CAE valstīm un 2019.gada 12.aprīļa Dubrovniku vadlīnijām sadarbībai starp Ķīnu un CAE valstīm. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz EM rīcībā esošo informāciju par pieejamiem līdzekļiem pēc situācijas uz 2019.gada 1.jūliju ārzemnieki budžeta programmā 33.00.00 “Ekonomikas attīstības programma” (turpmāk – EAP) ir veikuši 818 iemaksas par pirmreizējām un atkārtotām termiņuzturēšanās atļaujām **2 103 324 *euro*** apmērā (ieskaitot iemaksas par iepriekš saņemto atkārtotu termiņuzturēšanās atļauju reģistrēšanu). Tomēr izmantošanai ir pieejami tikai tie budžeta programmas kontā ieskaitītie finanšu līdzekļiem, kas saskaņā ar normatīvajos aktos uzturēšanās atļauju jomā noteiktajiem nosacījumiem[[1]](#footnote-1) ir uzskatāmi par neatmaksājamiem ārzemniekam vai viņa mantiniekams. Saskaņā ar EM veikto aprēķinu no ārzemnieku veiktajām iemaksām EAP (pamatojoties uz kurām, saskaņā ar Pilsonības un migrācijas lietu pārvaldes sniegtajiem datiem, vienlaikus ir saņemtas pirmreizējas un atkārtotas termiņuzturēšanās atļaujas vai arī reģistrētas atkārtotas termiņuzturēšanās atļaujas) izmatošanai ir pieejami finanšu līdzekļi **1 176 286 *euro*** apmērā. Līdz ar to EM ierosina saskaņā ar likuma “Par valsts budžetu 2019.gadam” 30.panta pirmajā daļā noteiktajiem mērķiem un ar rīkojuma projektu: **1.** Atbalstīt apropriāciju **1 020 000 *euro*** apmērā, lai nodrošinātu nepieciešamo finansējumu **mājokļu garantiju programmas nepārtrauktai īstenošanai**.Atbilstoši Ministru kabineta 2018.gada 20.februāra noteikumiem Nr.95 „Noteikumi par valsts palīdzību dzīvojamās telpas iegādei vai būvniecībai” akciju sabiedrība „Attīstības finanšu institūcija Altum” (turpmāk – Altum) īsteno Mājokļu garantiju programmu, kuras ietvaros mājokļu garantijas pieejamas:- ģimenēm ar bērniem (ņemot vērā normatīvajos aktos noteiktā finansējuma limita ietvaru, piemērojot multiplikatoru 4), - jaunajiem speciālistiem (aktivitātei rezervētā “Altum” pašu kapitāla ietvaros).Ņemot vērā iedzīvotāju lielo interesi par valsts atbalsta saņemšanu mājokļa iegādei, ar Ministru kabineta 2019.gada 13.februāra rīkojumu Nr.56 “Par pamatbudžeta programmas “Ekonomikas attīstības programma” finanšu līdzekļu izmantošanu”[[2]](#footnote-2) tika piešķirti līdzekļi 2 809 590 *euro* apmērā, novirzot tam citu pašu ieņēmumu (no maksājumiem, kurus veic ārzemnieks pirmreizējas vai atkārtotas termiņuzturēšanās atļaujas saņemšanai) naudas līdzekļu atlikumu uz 2019.gada 1.janvāri, lai “Altum” turpinātu mājokļu atbalsta programmas īstenošanu**, kas ļautu piešķirt garantijas vēl aptuveni 1500 ģimenēm ar bērniem**. Aktuālā situācijai ir tāda (saskaņā ar “Altum” sniegto informāciju), ka programmas pašreizējais finansējums atbalstam ģimenēm ar bērniem veido 21 798 250 *euro*, programmas multiplikators 4 dod iespēju piešķirt mājokļu garantijas par kopējo summu 87 192 999 *euro*. Atbilstoši programmas apguvei uz š.g. 30.jūniju, ģimenēm ar bērniem mājokļu būvniecībai vai iegādei kopā piešķirtas 11 799 mājokļu garantijas par kopējo summu 84,7 milj. *euro*. Līdz ar to vēl iespējams piešķirt galvojumus par 2,5 milj. *euro*. Raksturojot mājokļu garantiju piešķiršanas dinamiku, 2019.gada pirmajā pusgadā kopā piešķirtas 1 530 garantijas 12,2 milj. *euro* apmērā jeb vidēji mēnesī 255 garantijas aptuveni 2 milj. *euro* apmērā. Atbilstoši nekustamo īpašumu darījumu tirgus sezonalitātes tendencēm, piešķiršanas apjomi bija nedaudz zemāki gada pirmajā ceturksnī (ik mēnesi - 1,9 milj. *euro* apmērā). Vienlaikus, š.g. aprīlī piešķiršanas apjoms sasniedza 2,1 milj. *euro*, bet maijā - 2,4 milj. *euro*. Š.g. jūnijā, iespējams, saistībā ar svētku dienām, mēneša piešķiršanas apjoms atkal noslīdēja līdz 1,9 milj. *euro*. Balstoties uz pēdējo mēnešu tendencēm, ar esošo finansējumu - 2,5 milj. *euro* programmas darbību provizoriski iespējams nodrošināt līdz š.g. jūlijam vai, iespējams, līdz š.g. augustam. EM plānoto Ministru kabineta 2018.gada 20.februāra noteikumu Nr.95 grozījumu rezultātā, pieprasījums pēc mājokļu garantijām programmas ietvaros 2019.gada 2.pusgadā varētu pieaugt, mājokļu garantiju piešķiršanas apjomiem sasniedzot vidēji 2,3 līdz 2,4 milj. *euro* mēnesī. Ņemot vērā iepriekš minēto, nepieciešams papildus finansējuma novirzīšana “Altum” mājokļu atbalsta programmas finansēšanai 1 020 000 *euro* apmērā, kas ļautu piešķirt jaunas garantijas ģimenēm ar bērniem š.g. septembrī - oktobrī 4,1 milj. *euro* apmērā. Atbilstoši “Altum” prognozēm, papildus finansējuma ietvaros tiks atbalstītas vismaz 510 ģimenes ar bērniem. Atbalstīto ģimeņu skaita prognoze balstās uz pieņēmumu par vidējo garantiju 8 000 *euro* apmērā (š.g. pirmajā pusgadā vidējais garantijas apmērs sasniedz 7 982 *euro*).**2.** Atbalstīt apropriāciju **150 000 *euro*** apmērā, lai nodrošinātu **Ķīnas - Centrālās un Austrumeiropas valstu tūrisma foruma organizēšanu**. 2018.gada 19.septembrī Dubrovnikā (Horvātija) tika parakstīts Latvijas, CAE valstu un Ķīnas kopīgs paziņojums par sadarbības turpināšanu 16+1 formātā tūrisma jomā. Ar šī kopīgā paziņojuma parakstīšanu Latvija apliecināja gatavību 2019.gada oktobrī organizēt piekto Ķīnas - CAE valstu tūrisma forumu Rīgā, kas forumu rotācijas kārtā katru gadu tiek rīkots kādā no 16 CAE valstīm, tajā piedalās Ķīnas un CAE valstu tūrisma ministri. EM 2019.gada 25.aprīlī saņēma Ķīnas puses apstiprinājumu tās augstāko valsts amatpersonu klātbūtnei minētajā tūrisma forumā Rīgā 2019.gadā laika periodā no oktobra beigām līdz novembra vidum, attiecīgi tā organizēšanas izmaksu segšanai saskaņā ar EM veiktajiem aprēķiniem ir nepieciešami 150 000 *euro*. Lai Latvijas Investīciju attīstības aģentūra (turpmāk – LIAA), kā par tūrisma politikas īstenošanu atbildīgā institūcija, varētu veikt ar Ķīnas - CAE valstu tūrisma foruma saistītos organizatoriskos pasākumus un segtu attiecīgās izmaksas. Saskaņā ar Ministru kabineta 2012.gada 11.decembra noteikumiem Nr.857 “Latvijas Investīciju un attīstības aģentūras nolikums” viena no LIAA funkcijām ir īstenot Tūrisma likumā noteiktās funkcijas. Tūrisma likuma 3.panta 2. un 3.punkts nosaka tūrisma nozares uzdevumus - veicināt Latvijas integrāciju starptautiskajā tūrisma apritē, kā arī veicināt vietējā tūrisma attīstību un tūrisma pakalpojumu eksportu.Ķīnas - CAE valstu tūrisma forums ir ikgadējs augsta līmeņa pasākums, kurā piedalās Ķīnas un 16[[3]](#footnote-3) CAE valstu līderi tūrisma jomā, lai veicinātu savstarpēju sadarbību un tūristu plūsmas paplašināšanu starp Ķīnu un CEA valstīm, t.sk. Latviju. Sadarbība Ķīnas un CAE valstu sadarbības formāta ietvaros Latvijai paver plašākas iespējas ekonomiskā dialoga uzturēšanai. 16+1 sadarbības formāta ietvaros tiks organizēts 16+1 Tūrisma forums, kur pirmo reizi tiks pasniegtas *Marco Polo* balvas tūrismā, kas kalpo kā iespēja tūrisma uzņēmējiem virzīt produktus Ķīnas tirgū. *Marco Polo* balva tūrismā ir starptautisks konkurss tūrisma uzņēmējiem esošā 16+1 sadarbības tīkla ietvaros. Konkursā uzņēmēji var pieteikt savu produktu, kas izstrādāts Ķīnas tirgum, kurā ir iekļauti vismaz 3 valstu piedāvājumi (komplekss pakalpojums vai starptautiska sadarbība tūrisma produkta sniegšanā) un kas tiek pārdots vismaz gadu. 16+1 ir Ķīnas iniciatīva, ar mērķi aktivizēt sadarbību ar 11 ES dalībvalstīm (Bulgārija, Čehija, Horvātija, Igaunija, Latvija, Lietuva, Polija, Rumānija, Slovākija, Slovēnija, Ungārija) un 5 Balkānu valstīm (Albānija, Bosnija-Hercegovina, Ziemeļmaķedonija, Melnkalne, Serbija) investīciju, transporta, finanšu, zinātnes, izglītības un kultūras jomās.Kopumā Ķīnas - CAE valstu sadarbība ir nozīmīga Latvijai, jo tā ir iespēja: veicināt ekonomiskos sakarus un paplašināt sadarbību ar Ķīnu transporta un loģistikas, tūrisma, kultūras, izglītības un zinātnes jomās; popularizēt valsts tēlu starptautiskajā vidē; paplašināt starpvalstu līgumtiesisko bāzi. Detalizēti izskatot Ķīnas - CAE valstu sadarbību tūrisma jomas ietvaros, jau šobrīd tiek strādāts pie jautājumiem, kas aptver: Latvijas valsts tūrisma tēla un atpazīstamības veicināšanu; tiešas komunikācijas veidošanu ar Ķīnu sadarbības jautājumos tūrisma pakalpojumu sniegšanā. Tūrisms ir taisnākais koridors uz tiešo avio reisu atvēršanu starp Latviju un Ķīnu.Plānotā foruma programma satur šādus pasākumus: augsta līmeņa tūrisma ministru samitu, divpusējās tikšanās, t.sk. Ķīnas Kultūras un Tūrisma ministra tikšanās ar Latvijas ekonomikas ministru un kultūras ministru; *Marco Polo* balvas pasniegšanas ceremoniju; Ķīnas un CAE tūrisma industrijas darbsemināru par tūrisma produktu dizainu Ķīnas tirgum; samita noslēguma gala pasākumu politiskā un biznesa delegācijas pārstāvjiem; kultūras programmu ar svinīgiem pasākumiem – viesu iepazīstināšanai ar Latvijas kultūru, gastronomiju, tūrisma objektiem; Ķīnas un Latvijas tūrisma uzņēmēju B2B tikšanos; Ķīnas un CAE valstu uzņēmēju tīklošanās pasākumu; tematiskās darba grupas, kurās notiks produktu attīstības veiksmes un neveiksmes – tūrisma produktu analīze; “Ķīnai draudzīgs” (*Chinese Friendly*) koncepta izskatīšana, piemērotāko mārketinga platformu izvēlne, produktu virzīšana Ķīnas tirgū; politisko delegāciju neformāla vakara pieņemšana augstākā līmeņa viesiem; kā arī Ķīnas tūrisma operatoru iepazīšanās vizītes Baltijas valstīs. Ņemot vērā plānotos pasākumus rīkojuma projektā paredzētais finanšu līdzekļu sadalījums indikatīvi ir šāds:1.1. Tehniskās izmaksas foruma rīkošanai 150 cilvēkiem divām dienām kopā veido 50 000 *euro*, no kuriem: * + 20 000 *euro* telpu noma (10 000 *euro*), tehniskā nodrošinājuma (5 000 *euro*) un aprīkojuma (5 000 *euro*) izmaksas;
	+ 30 000 *euro* ēdināšanas (7 000 *euro*), izmitināšanas (19 000 *euro*) un transporta (4 000 *euro*) pakalpojumu izmaksas.

1.2. Oficiālo (svinīgo) vakariņu organizēšana līdz 150 cilvēkiem (dalībniekiem) augsta līmeņa ministru samita noslēguma Gala pasākums politiskajai un biznesa delegācijai 50 000 *euro* apmērā, t.sk.:* + 17 000 *euro* ēdināšanas pakalpojumu (12 000 *euro*) un telpas nomas (5 000 *euro*) izmaksas;
	+ 33 000 *euro* vakara programmas veidošana (12 000 *euro*), tās nodrošinājuma /īstenošanas (12 000 *euro*) un tehniskā aprīkojuma (8 000 *euro*), transporta (1 000 *euro*) izmaksas.

1.3. "*Marco Polo*" apbalvošanas ceremonijas un Ķīnas un CAE tūrisma industrijas darba semināra par tūrisma produktu dizainu Ķīnas tirgum organizēšanai, kur plānotais apmeklētāju skaits ir līdz 150 cilvēkiem, paredzēts 35 000 *euro*, t.sk.:* + 20 000 *euro* izmaksas, kas saistītas ar starptautisku augsta līmeņa vieslektoru uzņemšanu (10 000 *euro*) un autoratlīdzību (10 000 *euro*);
	+ 15 000 *euro Marco Polo* apbalvošanas pasākuma tehniskās sagatavošanas (10 000 *euro*) un organizēšanas (5 000 *euro*) izmaksas.

1.4. Politisko delegāciju vakara neformāla pieņemšana augstākā līmeņa 50 viesiem 10 000 *euro*, t.sk.:* + 5 000 *euro* telpu noma (4 500 *euro*) un transfēra pakalpojumi (500 *euro*);
	+ 5 000 *euro* ēdināšanas pakalpojumu nodrošinājums (2 500 *euro*) un vakara programmas izstrādes (1 000 *euro*) un īstenošanas (1 500 *euro*) izmaksas.

1.5. Politisko delegāciju vizīte Rīgā un tuvākā apkārtnē - reprezentācijas izmaksas paredzētas 5 000 *euro* apmērā.**3.** Atbalstīt apropriāciju **5 000 *euro*** apmērā, lai nodrošinātu **dalības apmaksu** Ekonomiskās sadarbības un attīstības organizācijas (turpmāk – OECD) Tūrisma komitejas brīvprātīgās iniciatīvas paredzētā **pētījuma “Digitālās pārveides veicināšana mazos un vidējos uzņēmumos tūrisma nozarē” veikšanā**. Ar šo rīkojuma projektu tiek paredzēti līdzekļi 5 000 *euro* apmērā, lai veiktu brīvprātīgās iniciatīvas iemaksu dalībai OECD Tūrisma komitejai 2019.gadā, nodrošinot EM plānoto Latvijas dalību pētījuma “Digitālās pārveides veicināšana mazos un vidējos uzņēmumos tūrisma nozarē” īstenošanā, kurā piedalās visu OECD dalībvalstu nominēti pārstāvji. EM plāno piedalīties starptautiskajā pētījumā “Digitālās pārveides veicināšana mazos un vidējos uzņēmumos tūrisma nozarē” (*Fostering the digital transformation of tourism SME`s*), lai izvērtētu iespējamo politisko rīcību, palīdzot tūrisma nozares maziem un vidējiem uzņēmumiem digitālajā transformācijā, izveidojot efektīvus pasākumus jaunajā politikas plānošanas periodā 2021.-2028.gadam, kas uzskatāms par būtisku aspektu nozares attīstībā un izaugsmē. OECD īstenotā pētījuma rezultāti tiks izmantoti tūrisma politikas plānošanā Latvijā, lai sekmētu tūrisma politikas pilnveidošanu, t.sk. īstenotu pierādījumos balstītas nozares politikas reformas. Politikas veidošanā ir nepieciešama esošās situācijas analīze, pētījumi par ietekmējošiem faktoriem un likumsakarībām, to sekmē Latvijas dalība OECD programmā, skatot Latvijai aktuālas tēmas, veicinot pētījumos un zinātnē balstītu tūrisma politikas un prakses attīstību.  |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, akciju sabiedrība “Attīstības finanšu institūcija Altum” un Latvijas Investīciju attīstības aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts pastarpināti ietekmē visu sabiedrību kopumā, savukārt atsevišķas sabiedrības mērķgrupas tas var ietekmēt vairāk. Rīkojuma projekta pirmā daļa attiecas uz akciju sabiedrību “Attīstības finanšu institūcija Altum” un tās klientu loku, kuri potenciāli varētu izmantot mājokļu atbalsta programmu ģimenēm ar bērniem.Rīkojuma projekta otrā un trešā daļa vairāk attiecas uz EM, ĀM, kā arī tūrisma un saistīto nozaru komersantiem.  |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projektam ir paredzama pozitīva ietekme uz tautsaimniecību, kas var atspoguļoties vairāku rezultatīvo rādītāju izmaiņās.Mājokļu garantiju programmu “Altum” īsteno kopš 2015.gada. Līdz 2019.gada 30.jūnijam mājokļu garantiju atbalsta programmā “Altum” ģimenēm ar bērniem mājokļu būvniecībai vai iegādei kopā piešķīrusi 11 799 mājokļu garantijas par kopējo summu 84,7 milj. *euro*. Šajās ģimenēs kopā aug vairāk kā 15 tūkst. bērni, līdz ar to šai programmai ir ietekme ne tikai uz tautsaimniecību, bet arī Latvijas valsts drošību kopumā.Savukārt, īstenojot rīkojuma projekta otrajā un trešajā daļā noteikto, sagaidām pozitīva ietekme uz tūrisma nozares uzņēmējdarbības izaugsmes iespējām. Pozitīvs ekonomiskais izaugsmes pieaugums sagaidāms veicinot savstarpēju sadarbību un tūristu plūsmas paplašināšanu starp Ķīnu un CAE valstīm, t.sk. Latviju. Saskaņā ar normatīvajiem aktiem tūrisma politikas jomā LIAA jau šobrīd veic pasākumus tūrisma politikas īstenošanā, t.sk., starptautisku augsta līmeņa pasākumu organizēšanu, līdz ar to projekts papildus administratīvo slogu LIAA un EM nerada. Paredzētā rīcība, nodrošinot EM dalību OECD Tūrisma komitejas plānotajā pētījumā, nerada papildu administratīvo un tautsaimniecības slogu. Tūristu plūsma Baltijas valstīs katru gadu pieaug vidēji par 30%, kā rezultātā 2017.gadā reģionā tika uzņemti vairāk kā 58 tūkst. ceļotāju no Ķīnas. Šāda satiksmes dinamika dod pārliecību, ka Baltijas reģions ir sasniedzis pietiekošu kapacitāti un komerciālo lietderību tiešas regulārās aviosatiksmes projektiem. Lēmumu pieņemšanu arī no šā aspekta var ietekmēt rīkojuma projekta īstenošana. Paredzētā rīcība kopumā rīkojuma projekta ietvaros, nodrošinot iepriekš minēto EM plānoto pasākumu īstenošanu, nerada papildu administratīvo slogu.  |
| 3. | Administratīvo izmaksu monetārs novērtējums | Rīkojuma projektā paredzētās rīcības tiks īstenotas apstiprinātā valstspamatbudžeta ietvaros. Atsevišķs administratīvo izmaksu aprēķins par šo projektu nav veikts.  |
| 4. | Atbilstības izmaksu monetārs novērtējums | Rīkojuma projekta ietekmē nerodas atbilstības prasības ne fiziskām ne juridiskām personām, līdz ar to, šāds aprēķins netika veikts. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rīkojuma projekts neietekmē valsts budžetu un pašvaldību budžetus. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Komunikācijas aktivitātes saistībā ar šo rīkojuma projektu nav paredzētas.  |
| 2. | Sabiedrības līdzdalība projekta izstrādē | Sabiedrības iesaiste ir notikusi jautājumā par tūrisma nozares attīstības iniciatīvu apspriešanu.Informācija par Ķīnas - CAE valstu tūrisma forumu 2019.gada 14.martā prezentēta darba grupai CEA valstu un Ķīnas sadarbības formāta ietvaros organizēto pasākumu koordinēšanai[[4]](#footnote-4), kurā ir iekļauti ministriju, pašvaldību un NVO pārstāvji. Informācija par gaidāmo Ķīnas - CAE valstu tūrisma forumu un iecerēm attiecībā uz tūrisma politikas plānošanas iniciatīvām 2021.-2028.gada periodam ir sniegta arī EM Tautsaimniecības padomes Tūrisma komitejas sēdē 2018.gada 12.decembrī. Tūrisma komitejā ir tūrisma nozares profesionālo un reģionālo asociāciju, kā arī plānošanas reģionu un pašvaldību pārstāvji. Informācija par plānoto tūrisma nozares veicināšanas aktivitāti ir pieejama EM mājas lapā [https://www.em.gov.lv/lv/nozares\_politika/turisms/ tautsaimniecibas\_padomes\_turisma\_komiteja/](https://www.em.gov.lv/lv/nozares_politika/turisms/%20tautsaimniecibas_padomes_turisma_komiteja/)  |
| 3. | Sabiedrības līdzdalības rezultāti | Rīkojuma projekta otrās un trešās daļas kontekstā notikušajās diskusijās iesaistītie sabiedrības pārstāvji atbalsta paredzēto pasākumu. Ņemot vērā pozitīvo ietekmi gan uz eksporta iespēju palielināšanos uz tālajiem tirgiem, kā arī uz iespējām veidot uz pētījumiem balstītu tūrisma politiku sabiedrības pārstāvji to atbalsta. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Ekonomikas ministrija, Ārlietu ministrija, Latvijas Investīciju attīstības aģentūra, akciju sabiedrība “Attīstības finanšu institūcija Altum”.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. Rīkojuma projekta izpilde notiks esošo pārvaldes funkciju ietvaros. |
| 3. | Cita informācija  | Rīkojuma projekta izpilde tiek nodrošināta likuma “Par valsts budžetu 2019.gadam” Ekonomikas ministrijas programmā 33.00.00 “Ekonomikas attīstības programma” paredzētā finansējuma ietvaros. |

Ekonomikas ministrs R.Nemiro

Vīza:

Valsts sekretārs Ē.Eglītis

I.Kalnina, 67013162

Ilona.Kalnina@em.gov.lv

K.Truhanova, 67013006

Karina.Truhanova@em.gov.lv

J.Vilnis, 67013124

Juris.Vilnis@em.gov.lv

1. [*Imigrācijas likuma*](https://likumi.lv/ta/id/68522-imigracijas-likums) 23.panta astotā daļa

*Ārzemnieka veikto maksājumu šā panta pirmās daļas 28., 29., 30. un 31.punktā noteiktajos gadījumos, kā arī 7.3daļā noteiktajā gadījumā ieskaita valsts pamatbudžeta programmai "Ekonomikas attīstības programma" atvērtajā valsts pamatbudžeta izdevumu kontā Valsts kasē un uzskaita kā iestādes citus pašu ieņēmumus. Maksājums ir vienreizējs un netiek atmaksāts, izņemot Ministru kabineta noteikumos minētos gadījumus.*

Ministru kabineta 2010.gada 21.jūnijā noteikumu Nr.564 “Uzturēšanās atļauju noteikumi” 1.9.apakšpunkts un 73.21.apakšpunkts

*Gadījumi, kad ārzemniekam atmaksā* [*Imigrācijas likuma*](https://likumi.lv/ta/id/68522-imigracijas-likums) *23.panta pirmās daļas 28., 29., 30. un 31.punktā minēto valsts budžetā samaksāto summu* [↑](#footnote-ref-1)
2. <https://likumi.lv//ta/id/304868?&search=on> [↑](#footnote-ref-2)
3. 17 valstu līderi [↑](#footnote-ref-3)
4. Ministru prezidenta 2016.gada 18.janvāra rīkojums Nr.7 “Par darba grupu Centrāleiropas un Austrumeiropas valstu un Ķīnas sadarbības formāta ietvaros organizēto pasākumu koordinēšanai” [↑](#footnote-ref-4)